Bill Geyts Forbes reytingidagi yetakchiligini ikki kun ichida ikki marotaba yo‘qotdi

Microsoft asoschisi Bill Geyts 30-avgust, chorshanba kuni dunyoning eng badavlat kishilari reytingidagi birinchi o‘rnini yana yo‘qotdi. Bu haqda “Gazeta.ru” ma’lum qildi.

 Amansio Ortega.
Forbes nashrining aniqlik kiritishicha, Inditex xoldingi (Zara, Pull&Bear va Massimo Dutti brendlari) asoschisi Amansio Ortega Geytsdan 200 million dollarga o‘zib ketdi. Orteganing mol-mulki 85 milliard, Geytsniki esa $84,9 milliard dollar baholandi.
Oldinroq Ortega Microsoft asoschisini reytingda uch marotaba pastga tushirib yuborgan, biroq har gal yetakchiligini kun davomida yo‘qotardi. Oxirgi bor bunday holat 29-avgust kuni ro‘y berdi.